เรื่องร้องเรียน: เมื่อวันที่ 19 ตุลาคม 2565 ตามคำร้องขอของคุณหยก วรพรรณ วงศ์จิตจรรยง คนในชุมชนบางรัก   อ.ปลา ดร.ศิวนุช สร้อยทอง หัวหน้าคลินิกกฎหมายกระจกเงา ร่วมกับคุณหมอไก๋ หรือ นพ.อานนท์ กุลธรรมานุสรณ์ หมอคลินิกสุขภาวะข้างถนนและนักวิจัยสำนักงานพัฒนานโยบายสุขภาพระหว่างประเทศ (IHPP) ก.สธ.   ได้ลงพื้นที่สำรวจข้อเท็จจริงน้องฮัมซา หรือด.ช.สมชาย ไม่มีนามสกุล ซึ่งอายุเพียง 10 ปี และป่วยด้วยโรคออทิสติก (ASD) และยังประสบความไร้สัญชาติ  น้องสมชาย เกิดในประเทศไทย มีหลักฐานสูติบัตร เลขประจำตัวขึ้นต้นด้วยเลข 7 แต่ชื่อยังค้างอยู่ในทะเบียนบ้านกลาง เนื่องจากคุณพ่อและคุณแม่ของน้อง เป็นคนจากเมียนมาซึ่งอ่านไม่ออกเขียนไม่ได้  น้องสมชายเข้ารับการรักษาที่สถาบันราชานุกูล ซึ่งทางสถาบันได้อนุเคราะห์ค่ารักษาพยาบาลให้ส่วนหนึ่ง แต่ด้วยครอบครัวของน้องสมชายยากจน คุณพ่อขายโรตี คุณแม่รับจ้างทำความสะอาดรายวัน ดังนั้น เงินจึงไม่เพียงพอกับการพาน้องไปรักษาพยาบาล  นอกจากนี้ น้องสมชาย ยังไม่เคยเข้ารับการศึกษา เพราะครอบครัวไม่รู้ว่าด้วยปัญหาความป่วยออทิสติกจะส่งน้องเข้าเรียนที่ใด   จึงเห็นเรื่องสำคัญที่ต้องดำเนินการ  เรื่อง คือ   1️⃣ น้องสมชายมีชื่ออยู่ในทะเบียนบ้านกลางเขตบางรัก น้องควรได้รับการย้ายชื่อเข้าสู่ทะเบียนบ้านปกติ ซึ่งตอนนี้มูลนิธิกระจกเงามีบ้านที่ได้รับบริจาคตั้งอยู่เขตสะพานสูง จึงจะทำหน้าที่เป็นทะเบียนราษฎรสำหรับคนที่ไม่มีกรรมสิทธิ์ในบ้านซึ่งอยู่กทม. เพื่อติดตามดูแลสิทธิมนุษยชนของพวกเขาในทุกเรื่อง  2️⃣ มีทีมสาธารณสุขมาดูแลการซื้อหลักประกันสุขภาพคนต่างด้าวนอกระบบประกันสังคม ตามมติครม. 15 ม.ค. 65 ซึ่งน้องเคยเข้ารับการรักษาที่รพ.เลิดสิน จากนั้น ถูกส่งตัวมาที่สถาบันราชานุกูล  3️⃣ มีทีมการศึกษา มาดูแลเรื่องโรงเรียนสำหรับเด็กออทิสติก เพื่อให้น้องได้รับการฝึกในการใช้ชีวิตกับสังคมได้  แฟ้มเอกสารเคสของน้องสมชาย  https://drive.google.com/drive/folders/1u5sTIDD-4JETBREi5dTUjLr9m4btB6XI?usp=sharing  ข้อมูลติดต่อ อ.ปลาทอง 085-2376366
การดำเนินการของเจ้าหน้าที่: สวัสดีค่ะ ขณะนี้ฝ่ายทะเบียน สำนักงานเขตบางรัก ดำเนินการรายการดังกล่าวให้เรียบร้อยแล้วนะคะ
ความเห็นของผู้แจ้ง: เขตบางรักทำงานเชิงรุกมากค่ะ น่าชื่นชมมาก เบื้องต้นบันทึกการทำงานร่วมกันไว้ดังนี้ค่ะ  https://m.facebook.com/story.php?story_fbid=pfbid0LdLMwpdLcBoZcJAX1GCunnuboP2WLVYrjo2tUq8fjaVt6zrG2Qb93fuVDHKxfH1Xl&id=100000043277137 ———- #เพื่อน้องสมชายเขตบางรัก #เขตบางรักตอบรับการแจ้งเหตุในระบบฟองดูว์ #เด็กไร้สัญชาติซึ่งพิการออทิสติก #บุตรของบุพการีเมียนมาซึ่งเกิดไทย #กรุงเทพศึกษา  👸 จากการแจ้งเหตุในระบบ Line ของทราฟฟี่ ฟองดูว์ เมื่อคืน (อ่านข้อความการแจ้งเหตุได้ที่ท้ายบันทึก) ช่วงเช้าของวันนี้ คุณศุภพิชญาณ์ ชาวบางรัก ผช.ผอ.เขตบางรัก ซึ่งดูแลการแจ้งเหตุในระบบฟองดูว์ ได้โทรกลับเข้ามาหา อ.ปลาทอง และได้พูดคุยการดำเนินการใน 3 เรื่องตามคำขอ  1️⃣ การจัดการสิทธิในทะเบียนของน้องสมชาย ให้มาอยู่ในทะเบียนราษฎรปกติ เนื่องจากน้องสมชายได้รับการแจ้งเกิดแล้ว เป็นเลข 7 ตั้งแต่ปี 2555 แต่น้องยังคงตกค้างชื่ออยู่ในทะเบียนบ้านกลาง ทำให้ถ่ายบัตรประจำตัวไม่ได้ 🌷 ผช.ศุภพิชญาณ์ จึงมอบหมายให้คุณส้ม เจ้าหน้าที่ฝ่ายทะเบียนเขตบางรัก ดูแลการย้ายชื่อน้องสมชายจากทะเบียนบ้านกลาง มาที่ทะเบียนบ้านของมูลนิธิกระจกเงา ณ เขตสะพานสูง  🌷 นัดหมายดำเนินการกันวันศุกร์ที่ 28 ต.ค. 65 หรือวันจันทร์ที่ 31 ต.ค. 65 หลังการตั้งให้อ.ปลาทองทำหน้าที่เจ้าบ้าน ณ เขตสะพานสูงเรียบร้อย  2️⃣ การจัดการสิทธิในสุขภาพดีของน้องสมชาย ให้มีหลักประกันสุขภาพ โดยการเข้าถึงการซื้อหลักประกันสุชภาพคนต่างด้าวนอกประกันสังคม ตามมติครม.15 ม.ค.56  🌷 ผช.ศุภพิชญาณ์ จะมอบหมายให้จนท.ฝ่ายพัฒนาสังคมของเขตบางรัก มาดูแลพาน้องไปซื้อหลักประกันที่รพ.เลิดสิน ซึ่งเป็นรพ.รัฐสังกัดกระทรวงสาธารณสุขใกล้บ้านน้อง และเคยมีประวัติการตรวจรักษาน้องไว้ 🌷 ในส่วนงบประมาณค่าหลักประกันสุขภาพจะเป็นความช่วยเหลือจากคุณหยก วรพรรณ ครอบครัวนักธุรกิจซึ่งมีจิตสาธารณะในชุมชนบางรัก  3️⃣ การจัดการสิทธิในการศึกษาของน้องสมชาย ซึ่งมีความป่วยพิการออทิสติก ให้ได้เข้าโรงเรียนที่เหมาะสม 🌷 ผช.ศุภพิชญาณ์ รับประสานกับกทม. เพื่อหาโรงเรียนรัฐสำหรับคนพิการที่เหมาะสมกับอาการของน้อง เพื่อให้น้องได้เข้าสู่ระบบการศึกษาที่จะใช้ชีวิตในสังคมต่อไปได้  ‐----------------------- 👩‍💻แนบข้อความแจ้งระบบฟองดูว์ เพื่อน้องสมชาย โดยปักโลเคชั่น ณ สำนักงานเขตบางรัก  ‐----------------------- เมื่อวันที่ 19 ตุลาคม 2565 ตามค...
พื้นที่: แขวงสี่พระยา เขตบางรัก กรุงเทพมหานคร